और इसके साथ-साथ मात्र कौशल विकास ही नहीं, नौजवानों को चिंतन के स्तर पर भी परिपक्व बनाना होगा। इसके लिए उनके बीच शुद्ध विज्ञान और मानविकी के विषयों के अध्ययन को भी बढ़ावा देना होगा। अभी बाजार के दबाव और सरकार की उचित नीतियों के आभाव में शुद्ध विज्ञान और मानविकी विषयों और शोध की तरफ आम छात्रों का झुकाव कम हो रहा है। यह भविष्य के लिए अच्छा संकेत नहीं। नारायण मूर्ति और बिल गेट्स सरीखे लोग यूँ ही परेशान नहीं हैं कि पढ़े-लिखे लोग शोध कार्यों की तरफ आकर्षित नहीं हो रहे।